L'Acord Territorial per a l'Ocupació i el Desenvolupament de la comarca de la Safor desenvoluparà un nou programa experimental en el període 2021-2022
09 abril 2021

## L'Acord Territorial per a l'Ocupació i el Desenvolupament de la comarca de la Safor desenvoluparà un nou programa experimental en el període 2021-202209 abril 2021Última actualització: 09 abril 2021

![](../gestion/img/cca62426a000e740ab9e2916df0606bfe703922d0a28f41f79f1208d3401f04e.jpg)  
  

L’Acord Territorial de La Safor ha rebut una subvenció de 240.000 euros, finançament de la Generalitat Valenciana a través de LABORA, per a desenvolupar un projecte consistent en la **“Implementació d’una xarxa de serveis digitals d’orientació i inserció laboral (e-orientació) a la comarca de la Safor”** durant 2021-2022.

Aquest projecte es planteja, entre d’altres objectius, facilitar l’accés universal a la informació i als recursos d’ocupació existents en el mercat de treball, adaptar el procés d’orientació laboral a les noves demandes i combatre la bretxa digital entre altres objectius. A la seua vegada aquests objectius es tradueixen en actuacions concretes com ara el desenvolupament d’un sistema web d’informació amb eines tecnològiques específiques per a l’orientació laboral, la configuració d’un assessorament per a trobar treball a través de medis digitals o la formació socio-digital d’usuaris i professionals de l’orientació laboral.

En tindre la resolució aprovatòria, el primer pas per a la posada en marxa del projecte passa per la constitució de l’equip de treball. A este respecte, els membres de l’AT han estat treballat els perfils i bases que regiran el procés de selecció.

Es preveu la incorporació de 8 professionals: un/a coordinador/a, dos tècnics/ques de prospecció i orientació laboral, un tècnic/a d’empreniment, dos tècnics/ques desenvolupadors/es web i especialistes UX, un tècnic/a de disseny gràfic i per a web i un/a auxiliar administratiu/va.

A partir del dia 10 d’abril podran presentar candidatura totes les persones interessades en el procés de selecció. La informació estarà publicada en el tauler d’anuncis de la web de l’Ajuntament [www.gandia.es](http://www.gandia.es) i en premsa comarcal. El termini per a la presentació de sol·licituds serà de 10 dies naturals, comptats des del dia següent a la publicació.

Cal posar en valor que L’Acord Territorial de la Comarca de la Safor pretén impulsar l’ocupació i el desenvolupament sostenible en la seua àrea d’actuació al voltant de la relació ocupació, empreniment i tecnologia, i cóm aquesta pot constituir una oportunitat per al desenvolupament econòmic i social de comarca i l’avanç cap a una societat del coneixement integradora i en igualtat d’oportunitats.

Recordem que aquest compromís es desenvolupa a través d’un Pacte entre la Mancomunitat de Municipis de la Safor, com a representant de tots els municipis de la Comarca, Ajuntament de Gandia, Federación de Asociaciones de Empresarios de la Safor –FAES, UGT-PV Intercomarcal Ribera-Safor-Vall d’Albaida-Costera-Canal de Navarrés,  CCOO-PV La Ribera, La Safor i la GVA a través de LABORA.